เจ็บหน้าอกเต้านมเวลากด มีอาการผะอืดอะอม จะว่าเหมือนเป็นลมในท้องเยอะก็ไม่แน่ใจ เหมือนมีอะไรขยุกขยิกในท้องบางเวลา เจ็บท้องน้อยเป็นบางเวลา มีเพศสัมพันธ์ช่วงตกไข่ คือวันที่ 21 แต่ป้องกันใส่ถุงยางตลอด มีโอกาสตั้งครรภ์มั้ยคะ (ประจำเดือนคงจะมาประมาณวันที่4 กพ)(ช่วงต้นเดือนมกราคม ทานยาสตรีไปก่อนประจำเดือนมา)
สวัสดีค่ะ การมีเพศสัมพันธ์ ถ้าค่อนข้างมั่นใจว่าตรงกับช่วงที่มีการตกไข่ ถือว่าเพิ่มโอกาสในการตั้งครรภ์ได้ค่ะ โดยที่การพยายามคุมกำเนิดโดยการใช้ถุงยางอนามัยถุงยางอนามัยถือว่าประสิทธิภาพค่อนข้างดี แต่ก็ยังต่ำกว่าการใช้ยาคุมกำเนิด ยาฉีด ยาฝัง หรือห่วงอนามัย ค่ะ เนื่องจากยังมีโอกาสที่จะเกิดถุงยางอนามัย หลุด รั่ว หรือฉีกขาดได้ รวมไปถึงการมีสารคัดหลั่งจากฝ่ายชายออกมาค่ะ ถ้าสารคัดหลั่งนั้นปนเปื้อนในช่องคลอด จะถือว่าเพิ่มโอกาสในการตั้งครรภ์ได้ เนื่องจาก ถึงเเม้ว่าไม่ใช่น้ำอสุจิโดยตรงง เเต่สามารถมีการปนเปื้อนของตัวอสุจิในปริมาณเล็กน้อยได้ค่ะ ดังนั้น ถ้าตรงกับช่วงตกไข่ ยิ่งถือว่ามีความเสี่ยงเพิ่มขึ้นค่ะทั้งนี้ ถ้ากังวลเรื่องการตั้งครรภ์ ส่วนมากเเนะนำว่า อาจใช้เป็นยาคุมฉุกเฉินภายใน 72 ชั่วโมงค่ะ เเต่ถ้าไม่ได้รับประทาน การที่จะมั่นใจว่าไม่มีการตั้งครรภ์เกิดขึ้น ต้องสังเกตรอบประจำเดือนค่ะ ถ้ารอบเดือนตามปกติมาโดยที่ต้องมีลักษณะเหมือนเดิมทุกประการ ทั้งจำนวนวัน ปริมาณเลือด ลักษณะเลือด จะค่อนข้างมั่นใจค่ะ แต่ถ้าประจำเดือนไม่มาตรงตามรอบ แนะนำให้ตรวจปัสสาวะเพื่อดูการตั้งครรภ์ร่วมด้วยค่ะส่วนอาการเจ็บเต้านม หรือการที่ท้องอืด เเน่นท้อง สามารถเป็นได้ท้ัง อาการก่อนมีประจำเดือน หรือ อาการของการตั้งครรภ์ในช่วงเริ่มต้นค่ะ เนื่องจากเกิดจากการเปลี่ยนเปลงของฮอร์โมนเหมือนกัน ส่วนการแยกออกจากกันคือ ประจำเดือน ค่ะ ถ้าประจำเดือนมา มักเป็นอาการกอนมีประจำเดือนค่ะ (premenstrual symptom) สำหรับการมีขยุกขยิกในท้อง อาจเป็ฯลำไส้ที่มีการบิดตัวได้ค่ะ เนื่องจากการดิ้นของทารก มักเริ่มเกิดในช่วง ต้ังครรภ์ได้ 5 เดือนค่ะ